Diari Oficial de la Generalitat Valenciana


Sumari del DOGV 2461, del 02-03-1995 (1995/833996)

ORDRE de 23 de desembre de 1994, de la Conselleria d'Economia i Hisenda, per la qual acorda l'adquisició per la Generalitat Valenciana d'una parcel.la de terreny situada al terme municipal de l'Eliana (València), avinguda del Camp del Túria, s/n, punt denominat Escola, amb una superfície de 3.760,66 m2.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/12/23/(2)/dof/vci/html**

### Dades del document

Número de DOGV
:   2461

Data del DOGV
:   02-03-1995

Secció del DOGV
:   DISPOSICIONS GENERALS

Número del document
:   1995/833996


Data del document
:   23-12-1994

Organisme emissor
:   Conselleria d'Economia i Hisenda

Tipus de document
:   Ordre

ORDRE de 23 de desembre de 1994, de la Conselleria d'Economia i Hisenda, per la qual acorda l'adquisició per la Generalitat Valenciana d'una parcel.la de terreny situada al terme municipal de l'Eliana (València), avinguda del Camp del Túria, s/n, punt denominat Escola, amb una superfície de 3.760,66 m2.   
La Generalitat Valenciana és propietària d'uns terrenys de 27.321 m2, situats a l'Eliana (València), partida Campés Vell, punt denominat Escola, destinats a diversos serveis administratius de la Conselleria d'Administració Pública.  
La Generalitat Valenciana està interessada en l'adquisició d'uns terrenys de 3.760,66 m2, situats a l'Eliana, partida Campés Vell, punt denominat Escola, ja que la seua ubicació limítrof amb els terrenys anteriorment esmentats, propietat de la Generalitat Valenciana, els fa molt convenients per donar servei a aquests.   
Per això, a proposta del conseller d'Administració Pública i d'acord amb el que disposa l'article 30 de la Llei 3/1986, de 24 d'octubre, de Patrimoni de la Generalitat Valenciana, i ateses les valoracions i els informes que consten en l'expedient,   
ORDENE:  
Article primer  
Acordar l'adquisició, mitjançant contractació directa a títol onerós i en virtut de compra-venda, de la parcel.la que a continuació es descriu:   
Un solar propi per a edificar de forma sensiblement trapezoïdal, situat al terme de l'Eliana, partida del Campés Vell, punt denominat Escola, que ocupa una superfície de 3.760,66 m2. Confronta: al nord, en una línia de 59,83 metres, amb la Generalitat Valenciana; al sud, en una línia de 60,52 metres, amb el carrer 7; a l'est, en una línia de 66,27 metres, amb la Generalitat Valenciana, i a l'oest, en una línia de 59,50 metres, amb la finca de la qual se segrega.  
Aquesta parcel.la s'adquireix lliure de càrregues i de gravàmens.  
Aquesta parcel.la de terreny se segregarà perquè d'ara endavant forme una finca registral independent de la finca resultant per l'agrupació de les parcel.les que a continuació es descriuen:  
A. Un solar propi per a edificar, situat al terme de l'Eliana, partida del Campés Vell, punt denominat Escola, que ocupa una superfície de 1.313 m2. Confronta: al nord, en una línia de 67,40 metros, amb la parcel.la d'Antonio Soler Cozar i Julia Sanchis García, avui terrenys de la Generalitat Valenciana; al sud, amb la resta de la finca matriu d'on aquesta procedeix; a l'est, en una línia de 17 metres, amb terrenys de l'ajuntament, avui de la Generalitat, i a l'oest, en una línia de 22 metres, amb l'avinguda del Camp del Túria.  
Figura inscrit a favor de l'entitat mercantil Gestión y Medición 25, SA, al Registre de la Propietat de Llíria, al tom 1.257 de l'arxiu, llibre 93 de l'Ajuntament de l'Eliana, foli 11, finca 6.041, inscripció 1a.  
B. Un solar propi per a edificar, situat al terme de l'Eliana, partida del Campés Vell, punt denominat Escola, que ocupa una superfície de 2.860,40 m2. Confronta: al nord, amb la parcel.la pertanyent a l'entitat compradora Gestión y Medición 25, SL; al sud, amb el carrer 7; a l'est, amb terrenys de l'ajuntament, avui de la Generalitat Valenciana; i a l'oest, a l'avinguda del Camp del Túria.  
Figura inscrit a favor de l'entitat mercantil Gestión y Medición 25, SA, al Registre de la Propietat de Llíria, al tom 1.200 de l'arxiu, llibre 78 de l'Ajuntament de l'Eliana, foli 167, finca 5.553, inscripció 3a.  
La finca resultant de l'agrupació de les parcel.les descrites en el punt A i B té la descripció següent:  
Solar propi per a edificar, situat al terme de l'Eliana, partida del Campés Vell, punt denominat Escola, comprensiu de 4.173,40 m2. Confronta: al nord, amb la parcel.la dels cònjuges Antonio Soler Cozar i Julia Sanchis García, avui terrenys de la Generalitat Valenciana; al sud, amb el carrer número 7; a l'est, amb terrenys de l'ajuntament, avui de la Generalitat Valenciana, i a l'oest, amb l'avinguda del Camp del Túria.  
Article segon  
La compra, que necessàriament es formalitzarà en escriptura pública, es realitzarà per un preu de setanta-set milions vuit-centes quaranta-cinc mil sis-centes seixanta-dues pessetes (13.148.266 PTA), de les quals deu milions cent cinquanta-tres mil set-centes vuitanta-dues pessetes (46.778.975 PTA) corresponen a l'impost sobre el valor afegit.  
Les despeses i els impostos que se'n deriven seran pagats per les parts, segons la llei.  
Article tercer  
El Servei de Patrimoni de la Direcció General de Patrimoni i Nòmines realitzarà els tràmits necessaris per a fer efectiu el que disposa aquesta ordre.   
València, 23 de desembre de 1994  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI